Tuttlingen
Duttlinga (amtlich Tuttlingen) ischt d Kroesstadt em Landkroes Duttlinga en Bade-Wirttebärg ond a Große Kroesstadt. En dr Gschicht vo Wirtebärg isch dia Stadt ibr Jahrhondrt dr suidlichst Aussaboschta vo Wirtebärg gsei.

Geografi 
Duttlinga leit em an dr Obered Doene im gleichnamige Naturpark, am Fuaß vum Honberg. Nochbergmoede send Mihla, Friddinga, Neihousa ob Eck, Emminga-Liptinga, Immadinga, Dalla, Seidinga-Oberflacht, Wurmlinga.

D Gmarkong setzt sich zemme ous 21,6 % Landwirtschaftsfleche, 61,7 % Wald, 15 % Sidlongsfleche ond 1,6 % sonschticher Fleche.

Gmoedsgliderong 
Zue Duttlinga gheret d Stadtdoel Eßlinga, Mehringa (mit dr gleichnamige Stadt, dr Sidlong Vorstadt, dr Hef Brunnerhof ond Engelberthof ond em Wohnblatz Lindenhof), Nendinga (mit em gleichnamige Dorf, em Weiler Altental ond dr Hef Neumühle ond Ziegelhütte) ond Duttlinga (mit dr gleichnamige Stadt, dr Sidlong Koppenland, dr Weiler Äußerer Talhof, Innerer Talhof ond Ludwigstal ond dr Hef Aichhalder Hof, Bleiche, Gallertalhof, Lohhof, Maiental, Papiermühle, Wenigsbronner Hof ond Württemberger Hof).

Gschicht 
Duttlinga ischt zom erschte Mol gnennt worde em Johr 797.

1803 isch Duttlinga abbrent. Seit 1830 hent d Duttlenger mit em Hontes, ema Vulkanberg wo bei Singa leit, a Gebiet zmidscht im Badischa verwalte dirfe. Erscht am 1. Januar 1969 isch es an Singa verschenkt worre. 

Em Zug vo der Verwaltongsreform 1973 isch Duttlinga mitem ganze Laadkroes vom Regierungspräsidium Sidwirtteberg an des en Freiburg (vormols Suidbade) komme, was nit iberall uf Begoeschterong gschtossa ischt.

Verwaltong 
Duttlinga ghert zue koener Verwaltongsgmoeschaft.

Dr Oberbirgermoeschter vo Duttlinga ischt dr Michael Beck.

Wahla 
Ergäbnis vo de Landdagswahla seid 2006: 

1 2006: WASG, seid 2011: Die Linke

Dialekt 
Dr Dialekt vo Duttlinga ghert zom Schwäbisch, dr Dialekt vo dr Stadtdoel Möhringen ond Eßlingen zom Bodeseealemannisch.

Fueßnote

Literatur 
 Birgit Schocker, Alltag in Tuttlingen 1939–1945/46: Zeitgeschichte in der Region, Tuttlingen 1995.
 Hartwig E. Steiner, Tuttlingen: Dateidokumente aus den Gründerjahren auf Ansichtskarten von 1890 bis 1920, Horb am Neckar, 2000.
 Joseph Stöckle: Führer durch Tuttlingen und Umgebung (Reisehandbuch). Würzburg & Wien: Verlag Leo Woerl, 1888.
 Württembergisches Städtebuch; Band IV Teilband Baden-Württemberg Band 2 aus "Deutsches Städtebuch. Handbuch städtischer Geschichte – Im Auftrage der Arbeitsgemeinschaft der historischen Kommissionen und mit Unterstützung des Deutschen Städtetages, des Deutschen Städtebundes und des Deutschen Gemeindetages, hrsg. von Erich Keyser, Stuttgart, 1961

Weblink 

 Stadt Duttlinga

Ort (Landkreis Duttlinga)